Kiertotähdet
Raju maa, joka vyöryt polttavan, viiltävän avaruuden halki,
 autuas: kun ilma paukkuu poskillasi,
 autuas: kun vauhtisi kääntää sinut.
 Kiertotähdet eivät tahdo matkallansa muuta kuin nopeutta.
 Kaikkeuden ääret vilkkuvat kysymysten lailla.
 Nopeammin, ripeämmin, armottomammin,
 oudoissa kohtaloissa piehtaroiden
 vyöryy ohitse kiertotähtien lukematon parvi
 länteen, kirkasta kajoa kohden –
 mahdollisuuden ainoaa viitoitettua tietä.

Edith Södergran
Runot
Uuno Kailas